(1663) Onse gemeyne Eten om dat het soo snel niet door de gantsche Mensch en sijn Lichaem henen doordringht , ofte veel eer om dat de Natuere van ' t selve soo gheheel vervult , verzaet , ende ghelijck als selfs soo eyghen is , daerom en wert by ons in dien deele gheen veranderinghe ghemerckt , maer soo haest als den Mensch buyten sijn gemene cours en loop , door spijs en dranck wert op - ghevult , ofte soo hy met yet wat dat machtigh doordringht wert versadight , sijn natuere neemt het dadelijck waer , neycht sich ten selven , wert daer door ten dele verandert en keert sich tot ende na die spijse die hy ontfanghen en ghenoten heeft , Exempel in Loock etc .Exempel hebben wy inde Loock , Aiuyn , Kool , Rapen , daer den gantschen Aessem van stinckt , soo haest den Mensch daer van gegheten ende tot sich ghenomen heeft , ende dit is een vaste en wel - gegronden Regel .Den mensch die kan met Vergift te eten , De mens ghewent tot Fenijn dat het vergift geen schade doet .